**การใช้สิทธิย่อยคนพิการ (ท74)**

**1.กลุ่มเป้าหมาย**

ผู้มีสิทธิหลักประกันสุขภาพแห่งชาติ ที่มีประเภทสิทธิย่อยคนพิการ (ท74) รวมถึงผู้มีสิทธิหลักประกันสุขภาพแห่งชาติ (ผู้ประกันตนคนพิการ : DIS)

**2.สิทธิประโยชน์ที่ได้รับ**

- ครอบคลุมบริการด้านการแพทย์และสาธารณสุข การสร้างเสริมสุขภาพและการป้องกันโรค การตรวจวินิจฉัยโรค การรักษา และการฟื้นฟูสมรรถภาพ บริการการแพทย์แผนไทยและแพทย์ทางเลือก

  - ครอบคลุมรายการอุปกรณ์ อวัยวะเทียมในการบำบัดโรค ตามความจำเป็นอย่างทั่วถึง

- ครอบคลุมบริการอุปกรณ์เครื่องช่วยสำหรับคนพิการ บริการฟื้นฟูสมรรถภาพด้านการแพทย์ระยะกลาง (Intermediate care :IMC) การฝึกทักษะการดำรงชีวิตอิสระสำหรับคนพิการทางร่างกายและการเคลื่อนไหว (Independent Living) ฝึกใช้อุปกรณ์เครื่องช่วยคนพิการ การฝึกทักษะการทำความคุ้นเคยกับสภาพแวดล้อม และการเคลื่อนไหว (Orientation & Mobility: Q&M)

- ครอบคลุมบริการฟื้นฟูสมรรถภาพด้านการแพทย์ ผู้ป่วยที่จำเป็นต้องได้รับบริการฟื้นฟูสมรรถภาพด้านการแพทย์ 9 รายการ ได้แก่

1.กายภาพบำบัด

2.กิจกรรมบำบัด

3.การแก้ไขการพูด

4.จิตบำบัด

5.พฤติกรรมบำบัด

6.ฟื้นฟูการได้ยิน

7.ฟื้นฟูสมรรถภาพการเห็น

8.Early Intervention

9.Phenol block

**3.วิธีการใช้สิทธิ**

  - แสดงบัตรประจำตัวประชาชน/สูติบัตร หรือบัตรประจำตัวคนพิการ  ติดต่อที่หน่วยบริการตามสิทธิ กรณีมีความจำเป็นสิทธิคนพิการ สามารถเข้ารับบริการกับหน่วยบริการของรัฐได้ทุกแห่ง

* เข้ารับบริการหน่วยบริการนวัตกรรม เช่น ร้านยา คลินิกพยาบาล  คลินิกเวชกรรม คลินิกทันตกรรม คลินิกแพทย์แผนไทย คลินิกกายภาพบำบัด คลินิกเทคนิคการแพทย์ ตามนโยบายบัตรประชาชนใบเดียวรักษาทุกที่
* กรณีหน่วยบริการในระบบหลักประกันสุขภาพแห่งชาติ เกินศักยภาพ แพทย์จะเขียนใบสรุปอาการและพิจารณาส่งต่อไปหน่วยบริการที่มีศักยภาพตามระบบ

**4.การบันทึกและอัตราการจ่าย**

บันทึกการเบิกผ่านโปรแกรม E-Claim  สอบถามเพื่อเติมที่ Provider Claim 1330 กด5 กด 1  เวลา 8.30 -16.30 น. วันและเวลาทำการ