**บริการฟื้นฟูสมรรถภาพด้านการแพทย์**

1. คนพิการได้รับอุปกรณ์เครื่องช่วยคนพิการตามความจำเป็นอย่างทั่วถึงและครอบคลุม

2. คนพิการ ผู้สูงอายุที่จำเป็นต้องได้รับการฟื้นฟูสมรรถภาพด้านการแพทย์และผู้ป่วยที่จำเป็นต้องได้รับการฟื้นฟูสมรรถภาพด้านการแพทย์ ได้รับบริการด้านการฟื้นฟูสมรรถภาพด้านการแพทย์อย่างต่อเนื่องทั้งในหน่วยบริการและในชุมชน

3. ส่งเสริมให้เกิดความร่วมมือระหว่างหน่วยบริการ องค์กรปกครองส่วนท้องถิ่น องค์กรคนพิการองค์กรภาคีที่เกี่ยวข้อง และชุ มชน ในการพัฒนารูปแบบการดูแล ช่วยเหลือ สนับสนุน และให้บริการฟื้นฟูสมรรถภาพแก่กลุ่มเป้าหมายร่วมกัน ทั้งในหน่วยบริการและในชุมชนอย่างยั่งยืน

**1. กลุ่มเป้าหมาย**

**ครอบคลุมผู้มีสิทธิหลักประกันสุขภาพแห่งชาติ 3 กลุ่ม ดังนี้**

 1. คนพิการ (รหัสสิทธิย่อย 74)

2. ผู้สูงอายุที่จำเป็นต้องได้รับการฟื้นฟูสมรรถภาพด้านการแพทย์

3. ผู้ป่วยที่จำเป็นต้องได้รับการฟื้นฟูสมรรถภาพด้านการแพทย์

**2. สิทธิประโยชน์ที่ได้รับ**

ครอบคลุมบริการ ค่าอุปกรณ์เครื่องช่วยสำหรับคนพิการ ค่าบริการฟื้นฟูสมรรถภาพด้านการแพทย์ระยะกลาง (Intermediate care :IMC) การฝึกทักษะการดำรงชีวิตอิสระสำหรับคนพิการทางร่างกายและการเคลื่อนไหว (Independent Living) ค่าฝึกใช้อุปกรณ์เครื่องช่วยคนพิการ การฝึกทักษะการทำความคุ้นเคยกับสภาพแวดล้อม และการเคลื่อนไหว (Orientation & Mobility: Q&M) และการจ่ายชดเชยเพื่อบริการฟื้นฟูสมรรภาพด้านการแพทย์สำหรับหน่วยบริการที่ให้บริการฟื้นฟูสมรรภาพในหน่วยบริการแบบ OPD

**3. วิธีการใช้สิทธิ**

         ยื่นบัตรประจำตัวประชาชน หรือบัตรประจำตัวคนพิการ ติดต่อที่หน่วยบริการตามสิทธิของตนเอง ยกเว้น สิทธิย่อยคนพิการหากมีความจำเป็นสามารถเข้ารับบริการกับหน่วยบริการของรัฐได้ทุกแห่ง

**4. เงื่อนไขแล้วอัตราการเบิกจ่าย**

**โปรแกรมที่ใช้บันทึกข้อมูล และการประมวลผล**

               1. หน่วยงานในพื้นที่ สำนักงานหลักประกันสุขภาพแห่งชาติ เขต 1-12 บันทึกข้อมูลผลงานบริการผ่านโปรแกรมบันทึกข้อมูลเบิกอุปกรณ์คนพิการและการให้บริการฟื้นฟูสมรรถภาพ (Disability Portal)

               2. หน่วยงานในพื้นที่ สำนักงานหลักประกันสุขภาพแห่งชาติ เขต 13 บันทึกข้อมูลผลงานบริการผ่านโปรแกรม OPBKK claim โดยบริการฟื้นฟูสมรรถภาพด้านการแพทย์อื่นๆ ในปีงบประมาณ 2566 บันทึกผ่าน โปรแกรม e-claim

               3. การประมวลผลเพื่อจ่ายชดเชยค่าบริการผ่านโปรแกรม Seamless for DMIS

**5. โปรแกรมที่ใช้บันทึกข้อมูล และการประมวลผล**

               1. หน่วยงานในพื้นที่ สำนักงานหลักประกันสุขภาพแห่งชาติ เขต 1-12 บันทึกข้อมูลผลงานบริการผ่านโปรแกรมบันทึกข้อมูลเบิกอุปกรณ์คนพิการและการให้บริการฟื้นฟูสมรรถภาพ (Disability Portal)

              2. หน่วยงานในพื้นที่ สำนักงานหลักประกันสุขภาพแห่งชาติ เขต 13 บันทึกข้อมูลผลงานบริการผ่านโปรแกรม OPBKK claim   โดยบริการฟื้นฟูสมรรถภาพด้านการแพทย์อื่นๆ ในปีงบประมาณ 2566 บันทึกผ่าน โปรแกรม e-claim

               3. การประมวลผลเพื่อจ่ายชดเชยค่าบริการผ่านโปรแกรม Seamless for DMIS

|  |  |  |  |
| --- | --- | --- | --- |
| **หัวข้อ** | **Rehab service** | **อัตราการจ่าย** | **Remark** |
| บริการฟื้นฟูสมรรถภาพ | บริการฯ 9 รายการเดิม | Point system With ceiling | คงเดิม |
| อุปกรณ์เครื่องช่วยความพิการ | 76 รายการ | รายการอัตรา | คงเดิม |
| บริการ O&M | ฝึก O&M 1 โปรแกรม | รายการอัตรา | คงเดิม |
| **รายการเพิ่มใหม่ในปี 2564** | | | |
| ศูนย์บริการคนพิการทั่วไป | บริการฯ 9 รายการเดิม | Point system With ceiling |  |
| ให้บริการ O&M | รายการอัตรา |  |
| ให้บริการ IL | รายการอัตรา 9,000 บาท / 1 คน | จ่าย 2 ครั้ง |
| บริการ Intensive care IMC | กายภาพบำบัด กิจกรรม บำบัดและแก้ไขการพูด | รายการอัตรา 150 บาท / ครั้ง ในระยะ 6 เดือน ไม่เกิน 30 ครั้ง (รวม 4,500 บาท) | จ่ายรายเดือน |

**บริการฟื้นฟูสมรรถภาพด้านการแพทย์อื่นๆ โดยหน่วยบริการจัดบริการแบบผู้ป่วยนอกของหน่วยบริการ มี 9 รายการ ได้แก่**

|  |  |  |  |  |  |
| --- | --- | --- | --- | --- | --- |
| **ลำดับ** | **กิจกรรม** | **อัตราจ่ายรายบุคคล** | | **อัตราจ่ายรายกลุ่ม** | |
| **รหัส** | **ครั้ง/วัน** | **รหัส** | **ครั้ง/วัน** |
| 1 | กายภาพบำบัด | H9339 | 150 | - | - |
| 2 | กิจกรรมบำบัด | H9383.1 | 150 | H9383.2 | 75 |
| 3 | การแก้ไขการพูด | H9375.1 | 150 | H9375.2 | 75 |
| 4 | จิตบำบัด | H9449.1 | 300 | H9449.2 | 150 |
| 5 | พฤติกรรมบำบัด | H9433.1 | 300 | H9433.2 | 150 |
| 6 | ฟื้นฟูการได้ยิน | H9549 | 150 | - | - |
| 7 | ฟื้นฟูสมรรถภาพการเห็น | H9378.2 | 150 | H9378.3 | 75 |
| 8 | Early Intervention | H9378.1 | 150 | H9438.2 | 75 |
| 9 | Phenol block | H0489 | 500 | - | - |

**หมายเหตุ : สปสช. จ่ายชดเชยค่าบริการตามระบบ Point system with celling ของรายการบริการ (Free Schedule)**

**อัตราบริการอุปกรณ์เครื่องช่วยคนพิการ จำนวน 9 รายการ จ่ายตามจริงไม่เกินราคากลาง**

|  |  |  |
| --- | --- | --- |
| **รหัสอุปกรณ์** | **รายการอุปกรณ์** | **ราคากลาง** |
| 8706 | ไม้ค้ำยันรักแร้แบบอลูมิเนียม | 650 |
| 8707 | ไม้เท้าอลูมิเนียมแบบสามขา | 600 |
| 8708 | ไม้เท้าสำหรับคนตาบอดพับได้ด้วยสายยืดหยุ่นชนิดมีด้าม | 500 |
| 8711 | ไม้ค้ำยันรักแร้แบบไม้ | 350 |
| 8901 | รถนั่งคนพิการชนิดพับได้ทำด้วยโลหะ แบบปรับให้เหมาะสมกับความพิการได้ | 6,600 |
| 8902 | รถนั่งคนพิการชนิดพับได้ทำด้วยโลหะแบบปรับไม่ได้ | 4,400 |
| 8903 | เบาะรองนั่งสำหรับคนพิการ | 800 |
| 8904 | รถสามล้อโยกมาตรฐานสำหรับคนพิการ | 6,000 |
| 9001 | แผ่นรองตัวสำหรับผู้ป่วยอัมพาตหรือที่นอนลม | 1,000 |

**หมายเหตุ : หน่วยบริการบันทึกข้อมูลผลงานบริการผ่าน โปรแกรม Disability portal ตามปกติ สปสช.จะส่งข้อมูลบริการเหล่านี้ในจังหวัดที่มีกองทุนฯ ไปยังโปรแกรม pfr.nhso.go.th เพื่อให้กองทุน ฯ จ่ายค่าบริการ**

การตรวจสอบข้อมูลผลงานบริการฟื้นฟูสมรรถภาพด้านการแพทย์ และรายการอุปกรณ์

                เครื่องช่วยความพิการ เพื่อพิจารณาจ่ายชดเชยค่าบริการให้กับหน่วยบริการในพื้นที่ ได้ที่โปรแกรมระบบบริหารจัดการกองทุนฟื้นฟูสมรรถภาพระดับจังหวัด (http://www.pfr.nhso.go.th/pfr) ซึ่งโปรแกรมนี้สำนักงานหลักประกันสุขภาพแห่งชาติ ได้พัฒนาขึ้นเพื่อให้กองทุนฟื้นฟูสมรรถภาพระดับจังหวัด ได้ใช้ประโยชน์ในการกำกำติดตามผลการดำเนินงาน การบันทึกการรับเงิน การเก็บรักษาเงิน การจ่ายเงินการจัดทำบัญชี และรายงานของกองทุนฟื้นฟูสมรรภาพ ระดับจังหวัด

                ทั้งนี้ รายการบริการฟื้นฟูสมรรถภาพด้านการแพทย์ และรายการอุปกรณ์เครื่องช่วยสำหรับคนพิการ รายการอื่นๆ นอกเหนือจากรายการดังกล่าวข้างต้น สำนักงานหลักประกันสุขภาพแห่งชาติจะจ่ายชดเชยค่าบริการให้กับหน่วยบริการ ตามรายการและอัตราที่กำหนด เช่นเดียวกับจังหวัดที่ไม่มีกองทุนฟื้นฟูสมรรถภาพ ระดับจังหวัด

**Q&A**

**Q : ผู้ป่วยเป็นผู้ทุพพลภาพ ได้ข่าวสปสช.คุ้มครองเรื่อง บริการพาหนะรับส่ง ผู้ทุพพลภาพ จริงหรือไม่ ?**

 A : คุ้มครองกรณีรับส่งต่อระหว่างหน่วยบริการ ในกรณีหน่วยบริการเกินศักยภาพหรืิอเตียงเต็ม  (ไม่ได้คุ้มครองกรณีให้รถพยาบาลมารับ-ส่งที่บ้าน หากกรณีฉุกเฉินให้โทรเรียกรถ 1669 หรือประสานรถพยาบาลของเทศบาล อบต.ในพื้นที่(ถ้ามี) อีกครั้งเพื่อช่วยเหลือ)