**ติดสิทธิประกันสังคม (สิทธิไม่ตรงตามจริง)**

กลุ่มเป้าหมาย : ผู้ที่มีสิทธิการรักษาไม่ตรงกับความเป็นจริง

**ขั้นตอนดำเนินการ** ดังนี้

                    ให้ติดต่อประกันสังคมเขตพื้นที่เพื่อออกหนังสือรับรองและส่งข้อมูลการหมดสิทธิไปที่ประกันสังคมส่วนกลาง และประกันสังคมส่วนกลางจะส่งข้อมูลหมดสิทธิมาที่ศูนย์ทะเบียน สปสช. ทุกวัน**แบ่งเป็น 2 กรณี ดังนี้**

           หมายเหตุ  - 1330 จะรับปลดสิทธิประกันสังคม เฉพาะ**เคสเร่งด่วน เท่านั้น**

                                - **1330 สามารถตรวจสอบข้อมูลการหมดสิทธิประกันสังคมได้ที่เว็บ UC Admin คลิ๊กลิงค์**<http://uctran.nhso.go.th/UCAdmin/>**>>**  ตรวจสอบข้อมูลหมดสิทธิประกันสังคมรายวัน

**1. กรณีลาออก หรือหยุดส่งเงินสมทบ เกิน 6 เดือน เอกสารที่ใช้**ให้เซ็นชื่อสกุลรับรองเอกสารทุกแผ่น

1.หนังสือรับรองจากสำนักงานประกันสังคม ว่าบุคคลดังกล่าวพ้นจากการเป็นผู้ประกันตนตาม

   กฎหมายประกันสังคม ที่มีการระบุหมายเลขบัตรประจำตัวประชาชน ชื่อ-สกุล และวันที่สิ้นสภาพ

   การเป็นลูกจ้าง และวันที่หมดสิทธิการรักษาพยาบาลจากสำนักงานประกันสังคม

          2.สำเนาบัตรประจำตัวประชาชน หรือ เอกสารทางราชการออกให้ที่มีรูปถ่ายและรหัสบัตรประจำตัวประชาชน

    หมายเหตุ :  ประกันสังคมทุพพลภาพ ปกติคุ้มครองการใช้สิทธิตลอดชีวิตและสิทธิประโยชน์ให้มากกว่าผู้ประกันตนคนพิการ เช่น เข้ารพ.เอกชนได้ มีค่าเดินทางไปรพ.ให้เดือนละ500บาท มีเงินทดแทนให้รายเดือน เป็นต้น ข้อมูลเชิงลึกสอบถามสายด่วน 1506 เพิ่มเติม  กรณี ประกันสังคมทุพพลภาพจะเปลี่ยนมาเป็นสิทธิผู้ประกันตนคนพิการ (DIS) สามารถเปลี่ยนได้ถ้าสำนังานประกันสังคมส่งข้อมูลมาให้ศูนย์ทะเบียน  แต่แนะนำให้ผู้ทุพพลภาพปรึกษาที่สำนักงานประกันสังคมเขตพื้นที่ หรือจังหวัดก่อน เนื่องจากประกันสังคมจะถามเหตุผลการเปลี่ยน และให้กรอกแบบฟอร์มแจ้งความประสงค์ เพราะข้อดีของประกันสังคมทุพพลภาพให้มากกว่า ถ้ามีการเปลี่ยนจริง สปสช.จะรับข้อมูลมาจากประกันสังคมซึ่งเป็นผู้ส่งข้อมูล (ประกันสังคมทุพพลภาพ ไม่สามารถตรวจผ่านโปรแกรม  UCadminได้)

**2. กรณีส่งเงินสมทบไม่ครบ 3 เดือน สามารถปลดสิทธิเพื่อใช้สิทธิว่างได้  เอกสารที่ใช้ อย่างใดอย่างหนึ่ง**ให้เซ็นชื่อสกุลรับรองเอกสารทุกแผ่น

1.หนังสือรับรองจากสำนักงานประกันสังคม ว่าบุคคลดังกล่าวจ่ายเงินสมทบไม่ครบตามเงื่อนไขเวลาที่

  ก่อให้เกิดสิทธิประโยชน์ทดแทนกรณี...ไม่มีสิทธิตามกฎหมายประกันสังคม เนื่องจากส่งเงินสมทบไม่

  ครบ 3 เดือน โดยรายละเอียดในหนังสือรับรองจะต้องมีการระบุหมายเลขบัตรประจำตัวประชาชน

  ชื่อ-สกุล ของผู้ขอปลดสิทธิ

2.สำเนาบัตรประจำตัวประชาชน หรือ เอกสารทางราชการออกให้ที่มีรูปถ่ายที่มีเลขบัตรประจำตัวประชาชน 13 หลัก

**สถานที่ติดต่อ**

1.       สำนักงานประกันสังคมเขตพื้นที่ เพื่อส่งข้อมูลการหมดสิทธิไปที่ประกันสังคมส่วนกลาง และประกันสังคมส่วนกลาง จะส่งข้อมูลมาที่ศูนย์ทะเบียน สปสช. ทุกวัน

2.       ถ้าเป็นเคสเร่งด่วน หน้างาน สามารถแนะนำให้ส่งเอกสารมาที่ สายด่วน สปสช.1330 ได้

โดยมี 2 ช่องทางดังนี้

                    1.ช่องทางLine: @nhso

                    2.ช่องทาง e-Mail : 1330@nhso.go.th

                     -  สแกนเอกสารเป็นไฟส์ PDF หรือ JPG ขนาดไฟล์ไม่เกิน 1 MB

                     - กรณีส่งเอกสารมามากกว่า 1 ราย ขอให้แยกไฟล์เป็นรายบุคคล

                    \*\*หลังส่งเอกสารไม่ต้องโทรตามเอกสาร แต่ขอให้ระบุข้อความในเอกสารดังต่อไปนี้

1.เลขที่ใบงาน  (ให้พนักงานแจ้งเลขที่ใบงาน กับประชาชน โดยใช้เลขที่ใบงาน ที่เปิดเรื่องแนะนำเอกสารการปลดสิทธิ)

2. ชื่อและเบอร์ติดต่อกลับ (ถ้าเอกสารชัดเจนไม่ได้ติดต่อกลับ แต่ถ้าเอกสารไม่ชัดเจนจะมีเจ้าหน้าที่ติดต่อกลับแจ้ง) \*\*

**หมายเหตุ** กรณีไม่สามารถส่งเอกสารทางช่องทาง Line หรือ E-mail ได้ สามารถแนะนำส่ง fax ได้ที่เบอร์ 02-143-9740 (เครื่อง fax ตั้งอยู่ฝั่งศูนย์ทะเบียน)

**รอบการปลดสิทธิ**

1.สำนักงานประกันสังคม ส่งข้อมูลการปลดสิทธิให้ทุกวัน วันละ 2 รอบ ดังนี้  
              1.1.ส่งข้อมูลรอบเวลา 6.00 น.  สิทธิจะปรับในวันเดียวกัน เวลา 10.00 น.  
              1.2.ส่งข้อมูลรอบเวลา 10.00 น. สิทธิจะปรับในวันเดียวกัน เวลา 13.00 น.

**\*\*\* การปรับสิทธิ/ปลดสิทธิ โดยสิทธิแก้ไขให้ทันที ทำได้เฉพาะ 1330 เท่านั้น \*\*\*  (เฉพาะเคสด่วนหน้างาน 1330 รับปลด 24 ชั่วโมง)**

**หมายเหตุ :**  1. กรณีที่มีสิทธิรักษา 2 สิทธิ คู่กับกรมบัญชีกลาง เช่น

                      - พ.ร.บ.เฉพาะ/กรมบัญชีกลาง

                      - องค์การมหาชน /กรมบัญชีกลาง

                      - รัฐวิสาหกิจ/กรมบัญชีกลาง

                      - หน่วยงานรัฐ/กรมบัญชีกลาง

                      - ลูกจ้างชั่วคราว กทม./กรมบัญชีกลาง  
                      - ครูเอกชน/กรมบัญชีกลาง

                      1.1 ก่อน 14/11/66  ภายหลังเหลือสิทธิการรักษาเพียงสิทธิเดียวคือ กรมบัญชีกลาง โดยหน้าเว็บกรมบัญชีกลางจะปรับให้เหลือสิทธิ กรมบัญชีกลาง สิทธิเดียว ตามรอบวันที่ 4 และ 19 ของเดือน เนื่องจากทางศูนย์ทะเบียน ของ สปสช. จะรวบรวมรายชื่อผู้หมดสิทธิ ทำการส่งข้อมูลให้กับกรมบัญชีกลางโดยตรง โดย สปสช. ส่งข้อมูล รอบทุกวันที่ 10 และ 20 ของเดือน

                      1.2 **ตั้งแต่วันที่ 14/11/66  เป็นต้นไป** กรมบัญชีกลางและกทม.จะรวบรวมข้อมูล ผู้มีสิทธิ/หมดสิทธิ  มาให้ สปสช. รายสัปดาห์ (โดยสิทธิปรับ ทุกวันอังคารของสัปดาห์) หน้า web <https://mbdb.cgd.go.th/wel/>แสดงรอบปฎิทินขึ้นสิทธิให้ทราบ  กรณีมีสิทธิเบิกที่ชนกับกรมบัญชีกลาง เช่น ประกันสังคม/กรมบัญชีกลาง  เป็นต้น ภายหลังเหลือสิทธิการรักษาเพียงสิทธิเดียวคือ กรมบัญชีกลาง  โดยหน้าเว็บกรมบัญชีกลางจะปรับให้เหลือสิทธิกรมบัญชีกลาง สิทธิเดียว ตามรอบทุกวันอังคาร ทั้งนี้ทางศูนย์ทะเบียน ของ สปสช. จะรวบรวมรายชื่อผู้หมดสิทธิที่ชนกับกรมบัญชีกลาง ส่งให้กรมบัญชีกลางทุกสัปดาห์   โดยส่งให้ทุกวันศุกร์ของสัปดาห์

          1.3 กรณีมีสิทธิเบิกที่ชนกับข้าราชการกทม. เช่น อปท./ข้าราชการกทม., รัฐวิสาหกิจ/ข้าราชการกทม.  ภายหลังเหลือสิทธิการรักษาเพียงสิทธิเดียวคือ ข้าราชการกทม.  ทางศูนย์ทะเบียน ของ สปสช. จะรวบรวมรายชื่อผู้หมดสิทธิที่ชนกับข้าราชการกทม.ไปแจ้งต้นสังกัดให้รับทราบทุกสัปดาห์ โดยส่งให้ทุกวันพุธ

                      1.4 แต่จะยกเว้น สังกัดเฉพาะ คือ  กสทช./กกต./เมืองพัทยา/ประกันสังคม ที่ สปสช. จะไม่ได้ส่งข้อมูลให้กรมบัญชีกลาง เนื่องจากหน่วยงานดังกล่าวจะส่งข้อมูลให้กับกรมบัญชีกลางเองโดยตรง ซึ่งการปลดสิทธิจะปรับตามรอบกรมบัญชีกลางเช่นเดียวกันคือวันที่ 4 และ 19 ของเดือน  ทั้งนี้แนะนำให้สอบถามกรมบัญชีกลางโดยตรงที่เบอร์ Call Center  กรมบัญชีกลาง : 02-270-6400 หรือ 02-127-7000 (เฉพาะเวลาทำการ)

**หมายเหตุ :**  2. หากผู้ที่มีสิทธิต้องการยกเลิกการปลดสิทธิ จะต้องดำเนินการแจ้งก่อนถึงรอบบักทึกผลการอนุมัติสิทธิ (ก่อนวันอังคารของสัปดาห์นั้นๆ)

**หมายเหตุ :**  3. ผู้มีสิทธิ อปท. อยู่ในเงื่อนไข กรณีเสียชีวิต ให้แจ้งนายทะเบียนต้นสังกัดปลดสิทธิตามรอบ  หากเป็นกลุ่มอายุครบ 20 ปีบริบูรณ์กลุ่มนี้ ไม่ต้องดำเนินการใดใด เนื่องจากโปรแกรมจะมีการปลดสิทธิให้โดยอัตโนมัติ ซึ่งจะประมวลผลตามรอบทุกวันที่ 16 ของเดือน   Update วันที่ 1/12/66 เวลา 13.59 น.

**Q & A**

Q : กรณีที่หน้าเว็บยังมีสิทธิข้าราชการ ทั้งที่หมดสิทธิแล้ว และหน่วยบริการให้ประชาชนใช้สิทธิบัตรทอง  ในการเบิกจ่ายจะสามารถบันทึกเบิกได้หรือไม่

A :1.หน่วยบริการบันทึกการเบิกจ่ายเข้ามาได้ตามปกติ โดยเลือกสิทธิจะขอเบิกให้ถูกต้อง

    2.กรณีที่หน่วยบริการบันทึกถูกต้องทุกอย่าง แต่ยังติด C438 ให้หน่วยบริการอุทธรณ์เป็นเอกสารเข้ามาที่ สปสช. โดยสามารถดาวน์โหลดแบบฟอร์มที่หน้าเวปสำนักชดเชยฯ ได้โดยใช้แบบฟอร์ม FM-20-001 พร้อมแนบเอกสารหลักฐานยืนยันการหมดสิทธิ  หรือติดต่อสายด่วน 1330 กด5 กด1  วันเวลาทำการ 8.00-16.30 น.